section_heading: Povijest Filistejaca u biblijskom kontekstu
paragraph_text: Potaknuti ovim događajima izraelska plemena biraju Šaula za vojskovođu koji pogiba u sukobu kod brda Gilboe. David koji je dotad bio filistejski vazal postaje kraljem Judeje, a potom i Izraela. On konačno pobjeđuje Filistejce. Njegove uspjehe (2 Sam 5, 17; 8, 1) sažima izvještaj u 1 Sam 17 u slici pobjedonosnog dvoboja s Golijatom. I u samoj Davidovoj tjelesnoj straži nalazili su se Filistejci. Na to upućuje spominjanje Kerećana i Pelećana (2 Sam 8, 18). U vrijeme rascjepa kraljevstva više je puta dolazilo do borbe (1 Kr 15, 27; 16, 15; 2 Kr 18, 8; Ljet 21, 16; 26, 6; 28, 18).